***Рег. №............/2023 г.***

**УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**ФИНАНСОВО СПОРАЗУМЕНИЕ**

**ЗА ПОДКРЕПА НА СПЕЦИАЛИЗИРАНИ ПУБЛИКАЦИИ
В РЕФЕРИРАНИ ИЗДАНИЯ И ИЗДАНИЯ С ИМПАКТ ФАКТОР**

№ НИД ГП/ГК – ........./2023

(финансирано със субсидия от държавния бюджет)

Днес, …………2023 год. в гр. София, между:

Университет за национално и световно стопанство, представляван от заместник-ректора по НИД и МС –
доц. д-р Михаил Желязков Мусов, и от главния счетоводител – Людмила Веселинова, от една страна, наричан за краткост “ВЪЗЛОЖИТЕЛ” и от друга страна –

.................................................................................................................................., ЕГН ............................................, л.к. № ................................................... издадена на .................................................г. от ..........................................., наричан/а за краткост "ИЗПЪЛНИТЕЛ", на основание: чл. 8, т. 8 от Наредба за условията и реда на оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност (ДВ, бр. 73 от 16.09.2016 г.); чл. 258 и следващите от ЗЗД; Глава трета на Приложение № 2 на Правилника за научноизследователската дейност на УНСС, след проведен конкурс, съгласно Заповед № ……/….. 2023 г. на ректора на УНСС, Решение на Програмния съвет по научноизследователска дейност (ПС по НИД) на УНСС № ……/……… 2023 г. за класиране, се сключи настоящото финансово споразумение (означавано за краткост „Споразумението“) за следното:

**І. ПРЕДМЕТ НА СПОРАЗУМЕНИЕТО**

**Чл. 1.**Възложителят се съгласява да предостави на Изпълнителя, а Изпълнителят се съгласява да получи от Възложителя, финансова подкрепа („университетски грант”) със средства, предоставени на Възложителя целево от държавния бюджет, за публикуване на следната специализирана публикация в издание с импакт фактор (Web of Science) и/или импакт ранг (Scopus): „……………………………………….“ / участие с доклад в следната международна научна конференция „………………………………………….“ с индексиране на сборника в Web of Science и/или Scopus, в съответствие със ЗАЯВЛЕНИЕТО ЗА КАНДИДАТСТВАНЕ ЗА УНИВЕРСИТЕТСКИ ГРАНТ и приложенията към него, които са неразделна част от Споразумението.

**Чл. 2.**Възложителят има право да използва по всички предвидени в Закона за авторското право и сродните му права начини създадените научни резултати при разработването на публикацията за целите на развитието на обучението и научната дейност на университета.

**Чл. 3.**Използването на научните резултати, които са създадени в резултат от научното сътрудничество с трети физически или юридически лица, се уговаря между страните в договорите, с които се установява научното сътрудничество между тях.

**II. ПРАВА И ЗАДЪЛЖЕНИЯ НА СТРАНИТЕ**

**Чл. 4.**Изпълнителят се задължава:

1.да изпълни добросъвестно всички дейности, свързани с разработването и публикуването на подкрепената публикация по чл. 1, като представи на Възложителя индивидуален библиографски запис на подкрепената публикация в електронната библиографска база данни на Web of Science и/или Scopus.

2.да изразходва законосъобразно и целесъобразно предоставените средства.

3. да осигури изпълнението на изискванията на чл. 8.

4.да предоставя на Възложителя при поискване цялата информация, която му е известна, по предмета на Споразумението.

5. да предостави на Възложителя разходооправдателните документи (в оригинал) за извършените разходи в срокове, както следва: за разходите, извършени преди подписване на Споразумението, документите се представят ведно със Заявлението за кандидатстване; за разходите, извършени след подписване на Споразумението, документите се представят в дирекция „Наука“ в срок до един месец от датата на издаването им.

6. да предостави на Възложителя Научен и финансов отчет, в срок до един месец след появата на индивидуалния библиографски запис в електронната библиографска база данни на Web of Science и/или Scopus, но не по-късно от 12 месеца от подписването на Споразумението.

7.в случай на виновно неизпълнение на задълженията си по Споразумението, да възстанови на Възложителя неправомерно получени авансово суми в размер, определен с решението по чл. 9. За виновно неизпълнение се считат: непредставяне на Научен и финансов отчет в дължимия срок; непредставяне за публикуване на подкрепената публикация; установяване на двойно финансиране на разходите, покрити с университетски грант; неизпълнение на изискванията на чл. 8, т. 3 и т. 4; прекратяване на Споразумението по искане или вина на Изпълнителя и др.

**Чл. 5.**Изпълнителят има право да получи от Възложителя договорените средства в размера и съгласно условията, предвидени в раздел „Финансова подкрепа. Плащания“.

**Чл. 6.**Възложителят се задължава да осигури договорените средства в размера и съгласно условията, предвидени в раздел „Финансова подкрепа. Плащания“.

**Чл. 7.**Възложителят има право:

1.да изисква и получава информация и документи по изпълнението на Споразумението от Изпълнителя по всяко време, без да нарушава неговата оперативна самостоятелност.

2.да задържи окончателното плащане по Споразумението, в случай, че Изпълнителят не изпълни изискванията на чл. 8, т. 1 и т. 2.

3.да изиска от Изпълнителя възстановяване на неправомерно получените авансово суми по чл. 4, т. 7.

**III. ДРУГИ УСЛОВИЯ**

**Чл. 8.**Подкрепената специализирана публикация трябва да отговаря на следните задължителни изисквания:

1. да бъде индексирана в една от следните библиографски системи: Web of Science или Scopus.

2. да притежава индивидуален библиографски запис в електронната база данни на поне една от библиографските системи по т. 1.

3. да има автор или поне един съавтор с идентифицирана от системата по т. 1 институционална принадлежност (афилиация) към УНСС. В случай, че Изпълнителят е на основен трудов договор в друга организация, първата афилиация в публикацията трябва да бъде към УНСС.

4. да съдържа следното (или подобно на него) позоваване:

а) за публикации на български език – „Публикацията е финансирана със средства от целева субсидия за НИД на УНСС”;

б) за публикации на английски език – “This work was financially supported by thе UNWE Research Programme“.

**Чл. 9.**Решението по отчета по чл. 4, т. 6 се приема с протокол от заседание на ПС по НИД.

**IV. ФИНАНСОВА ПОДКРЕПА. ПЛАЩАНИЯ**

**Чл. 10.**Общата сума на финансовата подкрепа по Споразумението е до …….. (……………….) лв. с включен ДДС, съгласно решението на ПС по НИД за класиране, както следва:

|  |  |
| --- | --- |
| 1. Такса за публикуване в издание с импакт фактор (Web of Science) и/или импакт ранг (Scopus) /1. Такса правоучастие в международна научна конференция с индексиране на сборника в Web of Science и/или Scopus |  |
| 2. Преводаческа услуга /2. Редакционна услуга  |  |

**Чл. 11.**Плащанията от страна на Възложителя по Споразумението следва да бъдат направени по следната банкова сметка на Изпълнителя:

|  |  |
| --- | --- |
| Банка |  |
| IBAN |  |

**Чл. 12.**(1)Възложителят изплаща на Изпълнителя 60 на сто от размера на финансовата подкрепа, определен в чл. 10, т. 1, не по-късно от 14 (четиринадесет) дни от подписването на Споразумението, при условие че са налични средства, получени от държавния бюджет.

(2)Подаването на Научния и финансов отчет по чл. 4, т. 6 се разглежда от Възложителя като искане на Изпълнителя за получаване на окончателното плащане от финансовата подкрепа.

(3)Размерът на окончателното плащане се определя от Възложителя на база на Научния и финансов отчет, като същото не може да бъде по-голямо от положителната разлика между общата сума на финансовата подкрепа, посочена в чл. 10, и авансово получените средства от Изпълнителя.

(4)Възложителят изплаща на Изпълнителя окончателното плащане не по-късно от 14 (четиринадесет) дни от решението по чл. 9 и осъществен предварителен контрол за законосъобразност от финансовите контрольори на УНСС, при условие че са налични средства, получени от държавния бюджет.

(5) Изпълнителят възстановява неправомерно получени авансово суми не по-късно от един месец от решението по чл. 9.

**Чл. 13.**(1)Изразходването и отчитането на средствата по Споразумението се извършва при условията и реда на Правилника за научноизследователската дейност на УНСС и Указанията за участие в конкурса.

(2)Финансовата подкрепа по Споразумението не може да бъде използвана за покриване на разходи, които са или ще бъдат финансирани от други източници на финансиране.

(3)Независимо от предходната алинея, финансовата подкрепа е съвместима с други източници на финансиране, които покриват разходи, различни от финансираните по чл. 10.

(4) Финансират се и разходи по чл. 10, извършени преди сключването на Споразумението, но във връзка с изпълнението на неговия предмет.

**V.** **ЗАКЛЮЧИТЕЛНИ РАЗПОРЕДБИ**

**Чл. 14.**Споразумението влиза в сила от датата на подписването му и е със срок до 12 (дванадесет) месеца.

**Чл. 15.**Възникнали спорове между страните се решават от тях по споразумение, а при непостигане на съгласие – спорът ще се отнася за решаване от компетентния български съд.

Настоящото Споразумение се състави в 3 (три) еднообразни екземпляра – два за Възложителя и един за Изпълнителя.

 ДОГОВАРЯЩИ СЕ:

ЗА ВЪЗЛОЖИТЕЛ: ИЗПЪЛНИТЕЛ:

ЗАМ.-РЕКТОР ПО НИД И МС:................................ .............................................

 (…………………..) (.......................................)

ГЛАВЕН СЧЕТОВОДИТЕЛ:.........................

 (……………………..)

*Изготвил: ………………………………..…, сектор „НИД и НП”.*

*Съгласувал: ……………………………….., директор на дирекция „ПНО”*